title: "D\u00fcnemfisel"
text: "At D\u00fcnemfisel of Strunfisel,  Str\u00f6ntistel (Eryngium maritimum) as en plaantenslach uun't famile faan a Skiremplaanten (Apiaceae).\n\nBeskriiwang \n\nDet 10 bit 40 cm huuch d\u00fcnemplaant as m\u00e4 en 2 m jipen starken rut f\u00e4\u00e4st m\u00e4 a gr\u00fcnj ferwoksen. At d\u00fcnemfisel h\u00e4\u00e4 en hunfol twiigen m\u00e4 stif, borag bl\u00e4-green bleeden. Jo bleeden haa en witjen kaant an luup \u00fc\u00fcb't aanj spas tu. At hialer plaant as bl\u00e4-witj faan waaks auertaanj. A bloosen stun nai tuup \u00fcs uun en kurew.\nAt d\u00fcnemfisel bleut faan J\u00fc\u00fcne bit Oktuuber an fermuaret ham troch flenerker an \u00f6\u00f6der insekten. At siad woort faan a winj widjer draanj.\nAt waaks suragt diarf\u00f6r, dat det plaant ei \u00fctjdr\u00fcget. An jo hard an stif bleeden k\u00f6n en sturem m\u00e4 sunstoof \u00fctjhual.\n\nF\u00f6\u00f6rkemen \n\nJo plaanten fanjst d\u00fc bi a weederkaant uun Euroopa. Jo waaks uun en saalten gr\u00fcnj \u00fc\u00fcb a witjd\u00fcner. D\u00fcnemfisler stun miast tuup m\u00e4 halembosker.\nEnkelt f\u00f6\u00f6rkemen jaft at al goorei muar, diaram san's \u00fc\u00fcb a 'ruad list' kimen. At d\u00fcnemfisel br\u00fckt f\u00f6l saalt, diaram koon't \u00fc\u00fcb gr\u00e4- an br\u00fcnd\u00fcner ei lewe. Uk det beplaantin faan a witjd\u00fcner koon hat ei ferdreeg.\n\nLiterat\u00fc\u00fcr \n Min Bloom, en dachtang faan Jens Mungard\n\nFerwisang efter b\u00fctjen \n\nApiaceae"